A Törvényszék 2023. szeptember 20-i ítélete – ZF CV Systems Europe kontra Bizottság
(T-637/16. sz. ügy)1
(„Állami támogatások – Belgium által végrehajtott támogatási program – A támogatási programot a belső piaccal összeegyeztethetetlennek és jogellenesnek nyilvánító és a kifizetett támogatás visszatéríttetését elrendelő határozat – Feltételes adómegállapítás [tax ruling] – Adóköteles nyereség – A többletnyereség adómentessége – Előny – Szelektív jelleg”)
Az eljárás nyelve: angol
Felek
Felperes: ZF CV Systems Europe, korábban Wabco Europe (Watermael-Boitsfort, Belgium) (képviselők: E. Righini, S. Völcker és K. Beikos-Paschalis ügyvédek)
Alperes: Európai Bizottság (képviselők: P.-J. Loewenthal, B. Stromsky és F. Tomat meghatalmazottak)
Az ügy tárgya
Az EUMSZ 263. cikken alapuló keresetében a felperes a Belgium által alkalmazott, a többletnyereség adómentességét célzó SA.37667 (2015/C) (korábbi 2015/NN) számú állami támogatási programról szóló, 2016. január 11-i (EU) 2016/1699 bizottsági határozat (HL 2016. L 260., 61. o.) megsemmisítését kéri.
Az ítélet rendelkező része
A Törvényszék a keresetet elutasítja.
A ZF CV Systems Europe saját költségein felül viseli az Európai Bizottság részéről felmerült költségeket.
____________
1 HL C 419., 2016.11.14.